Perang Krim sajatiné wujud konflik antarané nagara Ruslan lan Turki. Ruslan ngrasa wong Turki Muslim ora bisa gawé pasarujukan kang adil karo wong Kristen ing Balkan, utawa karo bab kang ana gegayutané aksès marang "Tanah Suci" ing Palestina. Saliyané iku, wong Ruslan uga duwé kepenginan aksès kanggo kapal perang Ruslan marang Segara Ireng ngliwati Selat Bosporus lan Dardanella. Negosiasi antarané Turki lan Ruslan ora nemoni pasarujukan. Wong-wong Turki kang olèh panyengkuyungé Prancis ndheklarasikake perang marang Ruslan. Ruslan menangaké paprangan segara ing Sinope, Segara Ireng nalika taun 1853. Inggris lan Prancis kuwatir Ruslan duwé karep njembaraké kakuwasan ing wewengkon Kakaisaran Ottoman. Inggris lan Prancis banjur ngirim armada segara menyang Segara Ireng kanggo njaga pasisir Turki. Inggris lan Prancis banjur dadi sekuthuné Turki.